Gedig: Here be dragonsMariene kaart van Skandinawië, geteken in 1539 in Venesië/Public Domain Ilse van Staden (Geb. 1972) Hier is inderdaad drake – hier in ons huise en tuine, hier waar die laatmiddag stuiptrek en omkom en stof word vir môre se maaiers hier in die koninkrykies wat ons ons s’n noem tussen die teekoppies, die kikoejoe en die tv slinger die warm asems soms om ons bene sodat ons sug en die vensters wyer oopgooi vir wind, hier waar ons kinders met klippies speel, hiér is drake.